CELEX: 62022TN0108
Language: et
Date: 2022-03-01 00:00:00
Title: Kohtuasi T-108/22: 1. märtsil 2022 esitatud hagi – Sopra Steria Benelux ja Unisys Belgium versus komisjon

10.5.2022   
            
            
               ET
            
            
               Euroopa Liidu Teataja
            
            
               C 191/30
            
         
      1. märtsil 2022 esitatud hagi – Sopra Steria Benelux ja Unisys Belgium versus komisjon
      (Kohtuasi T-108/22)
      (2022/C 191/39)
      Kohtumenetluse keel: prantsuse
      
         Pooled
      
      
         Hagejad: Sopra Steria Benelux (Ixelles, Belgia) ja Unisys Belgium (Machelen, Belgia) (esindajad: advokaadid L. Masson ja G. Tilman)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada Euroopa Komisjoni otsus, mille ta võttis vastu seoses avaliku hankega avaldamisviitega TAXUD/2019/OP/0006 ja nimetusega „CCN-Evolution: Specification, development, maintenance and 3rd level support of TAXUD IT platforms – Lot A: Evolution services for the CCN/CSI Platform“, millest ta andis teada 20. detsembril 2021 ning milles komisjon kinnitas, et ta lükkab hagejatest koosneva konsortsiumi pakkumise tagasi ja sõlmib lepingu nendega konkureerinud konsortsiumiga;
               
            
                  —
               
               
                  mõista kõik kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitavad hagejad kaks väidet.
      
                  1.
               
               
                  Esimese väite kohaselt on 20. detsembri 2021. aasta otsus tühine. Hagejad väidavad, et vaidlustatud otsust tuleb käsitada puhtalt niisugust varasemat otsust kinnitava otsusena, mille Üldkohus on eelnevalt tühistanud.
               
            
                  2.
               
               
                  Teise väite kohaselt on tehtud ilmne hindamisviga, rikutud hanke pakkumistingimusi ja hea halduse põhimõtteid, eriti patere legem quam ipse fecisti põhimõtet ja hoolsuskohustust. Hagejad leiavad, et komisjon rikkus ise enda koostatud hanketingimusi, põhjendandes edukaks tunnistatud pakkuja hindade normaalset taset sellega, et 60 % ulatuses kasutab ta Rumeenia ja Kreeka teenuse puhul alltöövõtjaid. Samuti ei võtnud komisjon arvesse seda, et edukas pakkuja on juba lepingu täitmist alustanud, mis on aga vastuolus kinnitava otsuse põhjendava osaga.